
	Comisia pentru buget, finanţe şi bănci

   Bucureşti,    14.04.2008

   Nr. 22/104
	
	Comisia pentru industrii şi servicii

   Bucureşti,    14.04.2008

   Nr. 23/89


Biroul Permanent

al

Camerei  Deputaţilor

Vă înaintăm, alăturat, raportul comun asupra proiectul de Lege pentru aprobarea Ordonanţei de urgenţă a Guvernului nr.147/2007 privind rambursarea contravalorii unor servicii de navigaţie aeriană pentru zborurile scutite de la plata tarifelor pentru aceste servicii cu care comisiile au fost sesizate în fond cu adresa Biroului Permanent nr. PL-x 138 din 17 martie 2008.

	PREŞEDINTE,

Aurel Gubandru
	PREŞEDINTE,

Iulian Iancu

	Comisia pentru buget, finanţe şi bănci

   Bucureşti

   Nr. 104
	
	Comisia pentru industrii şi servicii

   Bucureşti,    14.04.2008

   Nr. 23/89


RAPORT COMUN

asupra proiectului de Lege pentru aprobarea Ordonanţei de urgenţă a Guvernului nr.147/2007 privind rambursarea contravalorii unor servicii de navigaţie aeriană pentru zborurile scutite de la plata tarifelor pentru aceste servicii

Cu adresa nr. PL-x 138 din 17 martie 2008, Biroul Permanent conform art. 95 şi 115 din Regulamentul Camerei Deputaţilor, republicat, a sesizat, în procedură de urgenţă, pentru examinare şi avizare în fond, Comisia pentru buget, finanţe şi bănci şi Comisia pentru industrii şi servicii cu proiectul de Lege pentru aprobarea Ordonanţei de urgenţă a Guvernului nr.147/2007 privind rambursarea contravalorii unor servicii de navigaţie aeriană pentru zborurile scutite de la plata tarifelor pentru aceste servicii.

La întocmirea raportului s-a avut în vedere avizul Consiliului Legislativ.

Prezentul proiect de Lege are ca obiect de reglementare implementarea cerinţei de la art. 9 pct. 4 din Regulamentul (CE) nr. 1794/2006, referitor la rambursarea de către statele membre a contravalorii serviciilor de navigaţie aeriană de rută prestate de către furnizorii acestor servicii pentru zborurile scutite, conform legislaţiei în vigoare, de la plata acestor tarife, aceasta reprezentând obligaţia României ca stat membru al Uniunii Europene.
Rambursarea urmează să se facă de la bugetul de stat, prin bugetul Ministerului Transporturilor, către R.A. ROMATSA, singurul furnizor de servicii de navigaţie aeriană de rută în cadrul Regiunii de Informare a Zborurilor (FIR) Bucureşti.
Proiectul de Lege face parte din categoria legilor ordinare, potrivit art. 76 din Constituţia României, republicată.

La dezbaterea proiectului au participat, în conformitate cu prevederile art. 54 şi 55 din Regulamentul Camerei Deputaţilor: din partea Ministerului Transporturilor: Domnul Barna Tanczos – secretar de stat,  doamna Popeangă Silvia - director general, doamna Camelia Şerban - director adjunct şi doamna Carmen Pop-consilier, iar din partea Ministerul Economiei şi Finanţelor doamna Cîmpeanu Maria- sef serviciu. 
La lucrările comisiilor reunite au participat 23 deputaţi, din totalul de 28 membri ai Comisiei pentru buget, finanţe şi bănci şi 21 deputaţi din 22 deputaţi ai Comisiei pentru industrii şi servicii.

Raportul comun al comisiilor reunite  a fost adoptat cu majoritate de voturi. 
Proiectul de Lege a fost adoptat de Senat în şedinţa din data de 12 martie 2008.

Proiectul de lege, potrivit art. 75 din Constituţia României, republicată şi a art. 92 alin. (9) pct.1 din Regulamentul Camerei Deputaţilor, este de competenţa decizională a Camerei Deputaţilor.
In urma dezbaterii proiectului de Lege pentru aprobarea Ordonanţei de urgenţă a Guvernului nr.147/2007 privind rambursarea contravalorii unor servicii de navigaţie aeriană pentru zborurile scutite de la plata tarifelor pentru aceste servicii, în şedinţa din data de 9 aprilie 2008, comisiile reunite propun supunerea spre dezbaterea şi adoptarea Plenului Camerei Deputaţilor a proiectului de Lege cu amendamentele prezentate în anexă.
	PREŞEDINTE,

Aurel GUBANDRU

SECRETAR,

Radu Cătălin Drăguş


	PREŞEDINTE,

Iulian Iancu

SECRETAR,

Aura Vasile


Consilieri parlamentari:

Bărdiţă Mariana

Bădina Daniel

ANEXĂ

I. Amendamente admise

În urma dezbaterii, Comisia propune adoptarea proiectului de lege cu următoarele amendamente:

	Nr. crt.
	Text ordonanţă de urgenţă
	Text Senat
	Text propus de Comisie

(autorul amendamentului)
	Motivarea 

amendamentelor propuse

	1.
	
	Titlul legii:

LEGE

pentru aprobarea Ordonanţei de urgenţă a Guvernului nr. 147/2007 privind rambursarea contravalorii unor servicii de navigaţie aeriană pentru zborurile scutite de la plata tarifelor pentru aceste servicii
	Nemodificat 
	

	2.
	
	Articol unic. -  Se aprobă Ordonanţa de urgenţă a Guvernului nr. 147 din 19 decembrie 2007 privind rambursarea contravalorii unor servicii de navigaţie aeriană pentru zborurile scutite de la plata tarifelor pentru aceste servicii, publicată în Monitorul Oficial al României, Partea I, nr. 880 din 21 decembrie 2007, cu următoarele modificări:
	Modificat 

Articol unic. -  Se aprobă Ordonanţa de urgenţă a Guvernului nr. 147 din 19 decembrie 2007 privind rambursarea contravalorii unor servicii de navigaţie aeriană pentru zborurile scutite de la plata tarifelor pentru aceste servicii, publicată în Monitorul Oficial al României, Partea I, nr. 880 din 21 decembrie 2007.
	

	3.
	Titlul:

ORODONANŢĂ DE URGENŢĂ

privind rambursarea contravalorii unor servicii de navigaţie aeriană pentru zborurile scutite de la plata tarifelor pentru aceste servicii
	1. Titlul ordonanţei  de urgenţă va avea următorul cuprins:

„Ordonanţă de urgenţă a Guvernului privind plata contravalorii unor servicii de navigaţie aeriană pentru zborurile scutite de la plata tarifelor pentru aceste servicii”
	Se elimină.
	În vederea respectării terminologiei folosite în Regulamentul (CE) Nr. 1794/2006 AL COMISIEI din 6 decembrie 2006 de stabilire a unor scheme comune de tarifare pentru serviciile de navigaţie aeriană.

	4.
	Art.1. – Se aprobă rambursarea de la bugetul de stat, prin bugetul Ministerului Transporturilor, a contravalorii serviciilor de navigaţie aeriană de rută prestate de furnizorul de servicii de navigaţie aeriană de rută, care, conform legislaţiei în vigoare, sunt scutite de la plata tarifelor pentru aceste servicii.
	2. Articolul 1 va avea următorul cuprins:
„Art.1. – Se aprobă plata de la bugetul de stat, prin bugetul Ministerului Transporturilor, a contravalorii serviciilor de navigaţie aeriană de rută prestate de furnizorul de servicii de navigaţie aeriană de rută, care, conform legislaţiei în vigoare, sunt scutite de la plata tarifelor pentru aceste servicii.”
	Se elimină.
	În vederea respectării terminologiei folosite în Regulamentul (CE) Nr. 1794/2006 AL COMISIEI din 6 decembrie 2006 de stabilire a unor scheme comune de tarifare pentru serviciile de navigaţie aeriană.

	5.
	Art. 2. – Rambursarea prevăzută la art. 1 se efectuează începând cu 1 ianuarie 2008 pe baza metodologiei specifice aprobate prin ordin comun al ministrului transporturilor şi ministrului economiei şi finanţelor, în termen de 30 de zile de la intrarea în vigoare a prezentei ordonanţe de urgenţă.
	3. Articolul 2 va avea următorul cuprins:

„Art. 2.- Plata prevăzută la art. 1 se efectuează începând cu data de 1 ianuarie 2008, pe baza metodologiei specifice aprobate prin ordin comun al ministrului transporturilor şi al ministrului economiei şi finanţelor, în termen de 30 de zile de la intrarea în vigoare a prezentei ordonanţe de urgenţă.”
	Se elimină.
	În vederea respectării terminologiei folosite în Regulamentul (CE) Nr. 1794/2006 AL COMISIEI din 6 decembrie 2006 de stabilire a unor scheme comune de tarifare pentru serviciile de navigaţie aeriană.

	6.
	Art. 3. – Ministerul Transporturilor va lua măsuri pentru introducerea în bugetul de stat, începând cu anul 2008, a sumelor necesare ducerii la îndeplinire a prevederilor prezentei ordonanţe de urgenţă.
	__________
	___________

